TÁRSULATI ÜGYEK. 101 
HORUSITZKY HENRIK és KORMOS TIVADAR választmányi tagok nézete szerint a, szak- 
osztály és az anyaegyesület között levő ellentétet oly módon lehetne kiegyenlíteni, hogy 
az Ügyrend világosan mondja ki azt, hogy alapító és örökítő tagsági díjat bárki fizethes- 
sen a szakosztálynak, azonban működő tag csak az lehessen, aki az anyáegyesületnek 
is tagja. 
Többek hozzászólása után elnöklő másodelnök kimondja, hogy a választmány 
többségében az a nézet alakult ki, hogy a szakosztálynak alapítója, örökítője bárki lehes- 
sen, azonban jogokat a szakosztályban csak az gyakorolhasson, aki az anyaegyesületnek 
is tagja. Ezekután indítványozza, hogy úgy az alapszabálymódosításokra, mint a szak- 
osztályi tagok helyzetének tisztázására bizottság küldessék ki, amelynek tagjai EMSZT 
KÁLMÁN dr., PÁLFY MÓR dr. és TIMKó IMRE választmányi tagok legyenek. 
Ezen bizottság közvetlenül tárgyaljon a Barlangkutató Szakosztályból kiküldött 
bizottsággal. 
Elsőtitkár ajánlja, hogy a két bizottság minél előbb közös tárgyalást kezdjen, s 
mihelyt megegyezés történik, a másodelnök úr elnöklete alatt közös határozatot hozzon, 
amely határozat a január 28-iki választmányi ülés elé kerüljön. 
A választmány ezért felkéri SZONTAGH TAMÁS dr. másodelnök urat, hogy a két bi- 
zottság működését vezetni szíveskedjék. A közös határozatot a január 28-iki választmányi 
ülés, illetőleg a februári közgyűlés lesz hivatva szentesíteni. 
SCHAFARZIK FERENC elnök úr 8 óra előtt 5 perccel a választmányi ülésen megjelenve, 
szintén óhajtja, hogy az anyaegyesület választmánya a szakosztállyal minél előbb békés 
megegyezésre jusson. 
PaAPP KÁROLY titkár kéri a választmányt, hogy az alapszabálymódosításokkal kap- 
csolatban a 20. szakasz is olykép módosíttassék,: tAz elsőtitkár vezeti az ügyeket és az 
ülések jegyzőkönyvét; a szerkesztőbizottság közreműködésével szer- 
keszti a kiadványokat. 
A választmány a szerkesztőbizottságnak alapszabályszerű kimondását nem tartja 
szükségesnek, mert a szerkesztés kérdését a választmány csak ügyrendbeli dolognak vél- 
vén, a szóbanforgó választmányi megállapodást nem óhajtja ilyen állandó módon rög- 
zíteni. 
10. Titkár jelenti, hogy a februári közgyűlés a pénztárvizsgáló bizottság tagjaiul 
ILosvaY LAJOS, LŐRENTHEY IMRE és PETRIK LAJos urakat kérte fel. Elnök ajánlja, hogy 
a nagy mértékben elfoglalt ILosvav LaAJos tiszteleti tag úr helyettesítésére a választmány 
EmszT KÁLMÁN dr. választmányi tag urat kérje fel. Elnöklő másodelnök ezekután kimondja, 
hogy f. hó 25-én tartandó pénztárvizsgálaton ILosvaY LAJos úr helyettese gyanánt EMSZT 
KÁLMÁN dr. úr fog megjelenni. 
Elnöklő másodelnök végül megköszönvén a Barlangkutató Szakosztály titkárának 
a mai ülésen. való szíves közreműködését, estéli negyed kilenc órakor az ülést berekeszti. 
Jegyezte PAPP KÁROLY dr. elsőtitkár. 
